Drie vas oor miljoene se tabakFoto: SAPD/Facebook Hoofsupt. Wayne Minnaar, woordvoerder van die polisie, het gesê die metro se misdaadvoorkomingseenheid saam met lede van die polisie se misdaadintelligensie-eenheid het die drie verdagtes van die N1 in Midrand agtervolg waarna hulle in hegtenis geneem is. “Volgens die inligting wat ons ontvang het, was die vragmotor op pad om tabak ter waarde van R3 miljoen aan ŉ maatskappy in Gauteng af te lewer,” het Minnaar gesê. Die verdagtes is tans in aanhouding by die Brackendowns-polisiestasie en sal binnekort in die Palmridge-landdroshof verskyn op aanklagte van onder meer belastingontduiking.